Komission asetus (EY) N:o 812/1999, annettu 19 päivänä huhtikuuta 1999, toimenpiteiden vahvistamisesta sisävesiliikenteen rakenteellisista parannuksista annetun neuvoston asetuksen (ETY) N:o 1101/89 panemiseksi täytäntöön annetun asetuksen (ETY) N:o 1102/89 muuttamisesta



Virallinen lehti nro L 103 , 20/04/1999 s. 0005 - 0005



KOMISSION ASETUS (EY) N:o 812/1999, annettu 19 päivänä huhtikuuta 1999, toimenpiteiden vahvistamisesta sisävesiliikenteen rakenteellisista parannuksista annetun neuvoston asetuksen (ETY) N:o 1101/89 panemiseksi täytäntöön annetun asetuksen (ETY) N:o 1102/89 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sisävesiliikenteen rakenteellisista parannuksista 27 päivänä huhtikuuta 1989 annetun neuvoston asetuksen (ETY) N:o 1101/89(1), sellaisena kuin se on viimeksi muutettuna komission asetuksella (EY) N:o 742/98(2), ja erityisesti sen 6 artiklan sekä 10 artiklan 3 kohdan, sekä katsoo, että toimenpiteiden vahvistamisesta sisävesiliikenteen rakenteellisista parannuksista annetun neuvoston asetuksen (ETY) N:o 1101/89(3) panemiseksi täytäntöön 27 päivänä huhtikuuta 1989 annetun komission asetuksen (ETY) N:o 1102/89, sellaisena kuin se on viimeksi muutettuna asetuksella (EY) N:o 2433/97(4), nojalla komissio vahvistaa yksityiskohtaiset käytännön säännöt mainitun romuttamistoiminnan toteuttamiseksi; säiliöaluskaluston ylikapasiteetin vähentämistavoite on saavutettu saatavilla olevilla rahoitusvaroilla; säiliöalusten vuosimaksun säilyttäminen ennallaan vuonna 1999 ei ole enää perusteltua; tästä seuraa, että säiliöalusten vuosimaksu poistetaan vuodeksi 1999 ja että se voidaan maksaa takaisin; komission asetuksen (ETY) N:o 3690/92(5) 6 artiklan 6 kohdan a ja b alakohdan nojalla otettiin käyttöön pysyvä romutuskorvausjärjestelmä, joka perustuu romutuskorvaushakemuksista neljännesvuosittain annettavaan luetteloon; jotta mahdollistettaisiin parannustoimien rahoitusylijäämien sijoittaminen yhteisön sisävesiliikenteen aluskapasiteettia koskevista toimintalinjoista vesiliikenteen edistämiseksi 29 päivänä maaliskuuta 1999 annetulla neuvoston asetuksella (EY) N:o 718/1999(6) perustettuun vararahastoon, 6 artiklan 6 kohdan a ja b alakohdan mukainen uusien hakemusten jättäminen on pidettävä keskeytettynä niin kauan kuin asetus (ETY) N:o 1101/89 on voimassa; vastaavasti asetuksen (ETY) N:o 1102/89, sellaisena kuin se on muutettuna, 6 artiklan 6 kohdan a ja b alakohdassa säädetty neljännesvuosittainen menettely, jonka mukaisesti korvaushakemuksia jätetään romutusrahastoille, pidetään keskeytettynä niin kauan kuin mainittu asetus on voimassa; jäsenvaltioita ja asetuksen (ETY) N:o 1102/89 12 artiklalla perustettua sisävesiliikenteen rakenteellisten parannusten asiantuntijaryhmää on kuultu ehdotetuista muutoksista, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1102/89 seuraavasti: 1. Lisätään 3 artiklaan 4 kohta seuraavasti: "4. Edellä 1 kohdassa tarkoitettu säiliöalusten vuosimaksu on poistettava vuodeksi 1999, ja säiliöalusten vuoden 1999 vuosimaksu on korvattava siitä romutusrahastosta, johon alus kuuluu." 2. Poistetaan 6 artiklan 6 kohta vuodeksi 1999. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä huhtikuuta 1999. Komission puolesta Neil KINNOCK Komission jäsen (1) EYVL L 116, 28.4.1989, s. 25. (2) EYVL L 103, 3.4.1998, s. 3. (3) EYVL L 116, 28.4.1989, s. 30. (4) EYVL L 337, 9.12.1997, s. 10. (5) EYVL L 374, 22.12.1992, s. 22. (6) EYVL L 90, 2.4.1999, s. 1.